Source: https://zilinaden.sk/trojicu-obvinenych-vratane-statnej-uradnicky-poslal-sud-vo-veci-drogovej-cinnosti-za-mreze/
Timestamp: 2020-06-04 05:28:20+00:00

Document:
Trojicu obvinených vrátane štátnej úradníčky poslal súd vo veci drogovej činnosti za mreže - Žilinaden.sk '); document.write(''); }
9. marca 2020 SlovenskoSprávy od ZilinaDen.sk Diskusia()
9.3.2020 (Webnoviny.sk) – Trojicu obvinených z obzvlášť závažného zločinu nedovolenej výroby omamných a psychotropných látok, jedov a prekurzorov, ich držanie a obchodovanie s nimi, vrátane súdnej úradníčky Veroniky Š., vzali do väzby. Rozhodol o tom v pondelok sudca pre prípravné konanie Okresného súdu Bratislava V.
Súd sa obával, že by mohli v činnosti pokračovať
Ako pre médiá uviedol hovorca bratislavských súdov Pavol Adamčiak, dôvodom bola obava, že by obvinení pokračovali v páchaní trestnej činnosti. Dve obvinené ženy, vrátane Veroniky Š., proti rozhodnutou podali sťažnosť, o ktorej bude rozhodovať Krajský súd v Bratislave.
Tretím obvineným je muž, ktorý pracuje ako údržbár na ministerstve spravodlivosti. Ten sťažnosť proti rozhodnutiu nepodal, a tak je v jeho prípade rozhodnutie právoplatné.
Policajti Národnej kriminálnej agentúry (NAKA) zasahovali minulý týždeň v Bratislave, Nitre a na Záhorí v súvislosti s drogovou trestnou činnosťou. Pôvodne zadržali štyri osoby.
Úradníčku postavili mimo službu
Obvinení sa podľa polície od roku 2017 zaoberali predajom kokaínu, a to prevažne v Bratislave. Akciu s krycím názvom Veža pripravovali policajti niekoľko mesiacov, pričom pri nej zaistili väčšie množstvo kokaínu a marihuanu.
Jednou zo zadržaných v tomto prípade bola súdna úradníčka Okresného súdu Bratislava I Veronika Š. Tá je okrem iného dcérou bývalého vysokého predstaviteľa Generálnej prokuratúry SR. Okresný súd Bratislava I v piatok 6. marca avizoval, že obvinenú postavili mimo službu.
Viac k témam: drogy, policajná razia, súd
Zdroj: Webnoviny.sk – Trojicu obvinených vrátane štátnej úradníčky poslal súd vo veci drogovej činnosti za mreže © SITA Všetky práva vyhradené.
Dvojica obvinená po akcii Dobytkár zostáva do väzbe, najvyšší súd zamietol jej sťažnosť

References: súd 

Súd 
 súd 
 súd 
 súd

 súd 
 súd